钦定古今图书集成/理学汇编/文学典/第067卷 > 谢炎
## 钦定古今图书集成/理学汇编/文学典/第067卷 > 谢炎

按《宋史黄夷简传》：“炎字化南，苏州嘉兴人。父崇礼，泰
宁军掌书记。炎慕韩、柳为文，与卢稹齐名，时谓之卢
谢稹。”懦炎劲急，反相厚善。端拱初，举进士，调补昭
应主簿，徙伊阙，连知华容、公安二县。卒，年三十四，集
二十卷。

===许洞===按《宋史黄夷简传》：“洞字洞天，苏州吴县人。父仲容，太
子洗马致仕。洞性疏隽，幼时习弓矢击刺之技。及长，
折节励学，尤精《左氏传》。咸平三年进士，解褐雄武军
推官。尝诣府白事，有卒踞坐不起，即杖之。时马知节
知州，洞又移书责知节，知节怒其狂狷不逊，会洞辄
用公钱奏除名归吴中数年，日以酣饮为事，常从民”
坊贳酒，一日，大署壁作《酒歌》数百言，乡人争往观，其
酤数倍，乃尽捐洞所负。景德二年，献所撰《虎铃经》二
十卷。应洞识韬略、运筹决胜科，以负谴报罢，就除均
州参军。大中祥符四年，祀汾阴，献《三盛礼赋》。召试中
书，改乌江县主簿。卒，年四十二。有集一百卷，又著《春
秋释幽》五卷，《演元》十卷。